球狀乳牛

球狀乳牛係一個暗喻，源於理論物理學，講緊科學上用嘅簡化數學模型。

背景

要郁手做科學研究嗰陣，科學家基本上實會做一啲概念上嘅簡化。舉個例說明，地球查實唔係完美嘅球體，亦唔係完美嘅橢球－就噉用常識諗都知，地球表面有好多山同海，反映咗地表有好多凹凹凸凸位，而第啲行星都係同樣嘅道理；但係响現實科研當中，研究者郁手計數嗰時成日都會將地球當正係個波噉分析，好似附圖幅 gif 噉。呢個理想化嘅假設－
會令計算結果同實際結果完美 100% 吻合；但同時
又可以令啲數冇咁難計；
噉想像而家用咗理想化假設。如果最後計算結果離實際結果唔係太遠－例如計算得出嘅預估衛星軌道同最後睇到嘅實際軌道淨係相差咗  % 咁少，噉理想化假設整體上依然係有利嘅，可以幫研究者慳返好多時間心機。

有關用理想化計數嘅例子，亦可以睇吓剛體假設：力學同工程學成日當啲物件係剛體－即係假設啲物件好硬淨唔會變形，計數嗰陣完全唔考慮啲物件有冇可能變形；呢個假設一般畀人覺得算係相對合理，因為啲機械正常運作嗰陣，好少可會真係遇上勁到令佢哋啲機件變形嘅力。

故仔

科學家做研究嗰陣，幾乎實會做啲簡化假設。有陣時可能會出現一個情況：有位科學家計數嗰陣做咗啲假設，但佢嘅同行覺得啲假設簡化得滯，搞到啲同行質疑「喂，你呢份研究啲假設咁簡化，計到嗰啲結果係咪真係描述到現實㗎？」。

有見及此，有評論家就講咗個噉嘅故仔：

個故仔有唔少變種，例如可能話有個學者想研究點樣令農場啲雞生多啲蛋，做法係「首先，假設啲雞冚唪唥都係球體...」。

呢拃故仔成功引到唔少人笑，打後畀人攞咗去廣傳，用嚟諷刺第啲科學領域上出現嘅「啲假設簡化得滯」情況。到咗廿一世紀初，球狀乳牛係科學界一個幾出名嘅笑話。

經濟人：事實係，簡化假設遠遠唔淨只係物理學會用；廿世紀嗰時嘅經濟學就畀人詬病，話佢哋啲理論模型成日假設人類係完美理性嘅決策者，當人類係識得喺腦入面完美計嗮每個選擇「有幾著數」先做決策嘅；噉嘅假設被指係太簡化，啲理論模型根本描述唔到現實。
複雜系統：喺科研當中，研究嘅現象好多時都複雜得好交關，要「唔做簡化假設，完美 100% 計得準噉計數」根本行唔通。
研究
象牙塔

攷

拎

NASA: Exploration of the Universe Division - Supernova models as spherical cows，呢篇文簡介噉講天文學研究將超新星殘骸當正係球體噉嚟分析，話噉做查實係「球狀乳牛」。

幽默
科學哲學
理論物理